ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa  5. apríla 2006
								Materiál č.: 6417/2006
								K bodu.: 19

S T A N O V I S K O 

k návrhu nariadenia vlády Slovenskej republiky o ochrane zamestnancov pred rizikami súvisiacimi s expozíciou azbestu pri práci

I

Návrh nariadenia vlády Slovenskej republiky o ochrane zamestnancov pred rizikami súvisiacimi s expozíciou azbestu pri práci na rokovanie vlády Slovenskej republiky predkladá minister zdravotníctva  SR Rudolf Zajac.

II

Účelom predloženého nariadenia vlády je vymedziť požiadavky na ochranu zamestnancov pri práci s azbestom, najmä ochranné opatrenia na obmedzenie pôsobenia prachu z azbestu a materiálov obsahujúcich azbest, požiadavky na meranie azbestu, podmienky informovania zamestnancov a ich odbornej prípravy na prácu s takýmito materiálmi.

III

Legislatívna rada vlády SR návrh zákona prerokovala na svojom zasadnutí dňa 28. marca 2006 a odporučila návrh zákona dopracovať podľa jej pripomienok a odporúčaní a na rokovanie vlády predložiť nové znenie.
Sekcia vládnej legislatívy konštatuje, že predkladateľ všetky pripomienky a odporúčania Legislatívnej rady vlády SR do návrhu zákona zapracoval (33 pripomienok) a odporúča vláde SR návrh zákona schváliť v predloženom znení.

V Bratislave 4. apríla 2006
Vypracovala : Anna Králiková

								Štefan G r m a n
								generálny riaditeľ
						              sekcie vládnej legislatívy
							          Úradu vlády SR